इन्दिरा राना मगर

**इन्दिरा राना मगर** झापाको शनिश्चरे–६ विसं २०२७ सालमा जन्मेकी समाजसेवा बापत सन् २००५ मै अशोक फेलो जितेकी थिइन्। 
राष्ट्रिय स्वतन्त्र पार्टीको समानुपातिक संसद उनी उपसभामुख निर्वाचित भएकी छन्।  उनलाई सत्तारुढ गठबन्धनको  समर्थनमा १६६ मत प्राप्त गरिन जसमा ९७ सांसदले विपक्षमा मत दिएका थिए।इन्दिरा राना नेपाली राजनीतिज्ञ तथा सामाजिक अभियन्ता हुन्। उनी सङ्घीय संसद्को तल्लो सदन प्रतिनिधिसभाकी उपसभामुखका रूपमा निर्वाचित भएकी छन्। राष्ट्रिय स्वतन्त्र पार्टी (रास्वपा)की तर्फबाट प्रतिनिधित्व गर्दै उनले बहुमत मत प्राप्त गरी उपसभामुख पदमा विजय हासिल गरेकी हुन्। सामाजिक न्याय, मानवअधिकार र बालअधिकारका क्षेत्रमा दीर्घकालीन योगदानका कारण उनी विशेष रूपमा परिचित छिन्।

## शिक्षा
उनको बाल्यकाल सामान्य पारिवारिक परिवेशमा बितेको थियो। उनले औपचारिक शिक्षा अपेक्षाकृत ढिलो सुरु गरेकी थिइन्। अर्जुनधारास्थित महारानीगञ्ज प्राथमिक विद्यालयमा १२ वर्षको उमेरमा कक्षा ४ मा अध्ययन प्रारम्भ गरेकी थिइन्। पछि उनले समाजशास्त्र विषयमा स्नातकोत्तर तहसम्म अध्ययन पूरा गरिन्। उनको जीवनमा प्रसिद्ध साहित्यकार पारिजात सँगको भेट महत्वपूर्ण मोड सावित भयो। काठमाडौंमा अध्ययनका क्रममा पारिजातले उनलाई संरक्षण प्रदान गरेकी थिइन्, जसले उनको सोच र जीवनदिशामा गहिरो प्रभाव पारेको थियो।
## समाज सेवा
सन् २०१७ का लागि छानिएका प्रेरणादायी बीबीसीको १०० प्रेरणादायी महिलामा सूचिमा नेपालकी इन्दिरा राना मगर पनि परेकी हुन्। उनी बन्दी सहायता नेपालकी संस्थापक अध्यक्ष हुन।

## पुरस्कार र मान्यता 
उनले सामाजिक सेवाको कदर स्वरुप विभिन्न राष्ट्रिय तथा अन्तर्राष्ट्रिय संघसंस्थाबाट सम्मानित भइसकेका छन् । उनले प्राप्त गरेका केही प्रमुख पुरस्कारहरू निम्न हुन्:

* **वल्र्ड चिल्ड्रेन्स पुरस्कार** -स्विडेनस्थित वल्र्ड चिल्ड्रेन्स प्राइज फाउन्डेसनले बालबालिकाको क्षेत्रको काम गर्ने व्यक्तिलाई दिने गर्छ ।
* एशिया २१ युवा नेता सार्वजनिक सेवा पुरस्कार  
## राजनीति
इन्दिरा रानाको राजनीतिक यात्रा सामाजिक सेवाबाट प्रेरित हुँदै अघि बढेको हो। उनी राष्ट्रिय स्वतन्त्र पार्टी (रास्वपा)मार्फत प्रतिनिधिसभामा निर्वाचित भइन् र उपसभामुख पदमा पुग्न सफल भइन्।
प्रतिनिधिसभामा भएको निर्वाचनमा उनले १६६ मत प्राप्त गर्दै नेपाली कांग्रेसकी उम्मेदवार मुक्ताकुमारी यादवलाई पराजित गरिन्। कुल २७५ सदस्यीय प्रतिनिधिसभामा २६४ सांसद उपस्थित रहेको उक्त मतदानमा उनको पक्षमा स्पष्ट बहुमत देखिएको थियो। उनलाई नेकपा (एमाले), नेकपा (माओवादी केन्द्र), राष्ट्रिय प्रजातन्त्र पार्टी लगायतका दलहरूको समर्थन प्राप्त भएको थियो । 
## चुनावी इतिहास 
### प्रतिनिधि सभा निर्वाचन, २०७९ 
२०७९ सालको आम निर्वाचनमा रास्वपाबाट समानुपातिक प्रणाली  अन्तर्गत निर्वाचित | 

## प्रतिनिधि सभा निर्वाचन, २०८२
प्रतिनिधि सभा निर्वाचन, २०८२ मा राष्ट्रिय स्वतन्त्र पार्टी झापा जिल्लाको क्षेत्र नं २ बाट उनले ६०११० मत प्राप्त गरि निर्वाचित भएकी हुन् । उनको निकतम प्रतिस्पर्धी नेकपा एमालेका देवराज घिमिरे ११३६८ मत प्राप्त गरे ।

## आरोप(विवाद ) 
आफू सहित ६ जनाको अमेरिका यात्रा व्यवस्थापनका लागि नेपालस्थित अमेरिकी दूतावासलाई भिसा सिफारिसपत्र पठाएकी थिइन्। उनी अनाथ तथा कारागारमा रहेका अभिभावकका सन्तानहरूको संरक्षण र हेरचाहका लागि एक फाउण्डेसन सञ्चालन गर्दै आएकी छन्। यस मानवीय कार्यप्रति सम्मान व्यक्त गर्दै राष्ट्रिय स्वतन्त्र पार्टी (रास्वपा) भित्र पनि उनलाई स्नेहपूर्वक ‘आमा’ भनेर सम्बोधन गर्ने गरिन्छ। उपसभामुख रानाले सिफारिस गरेका व्यक्तिहरूले भिसा नपाउने कुरामा उनीहरू ढुक्क भए पनि केही व्यक्तिहरू महासचिवसमक्ष भिसा माग गर्न पुगेका थिए। तर महासचिवले नियमअनुसार भिसा उपलब्ध गराउन नमिल्ने भन्दै उनीहरूलाई फर्काएको स्रोतले जनाएको छ। रानाले युएन उमेनद्वारा न्यूयोर्कमा ६ मार्चदेखि १७ मार्च २०२३ सम्म आयोजना गरिएको सीएसडब्लु–६७ कार्यक्रममा सहभागी हुनका लागि अमेरिकी दूतावाससमक्ष भिसा सिफारिस गरेकी थिइन्।

## सन्दर्भहरू
श्रेणी:राष्ट्रिय स्वतन्त्र पार्टीका राजनीतिज्ञहरू
श्रेणी:नेपालका सांसदहरू २०७९–२०८२
श्रेणी:सन् १९७० मा जन्म
श्रेणी:जीवित मानिसहरू
श्रेणी:झापा जिल्लाका मानिसहरू
श्रेणी:नेपालका सांसदहरू २०८२–